CELEX: C2006/178/61
Language: el
Date: 2006-07-29 00:00:00
Title: Υπόθεση T-141/06: Προσφυγή της  18ης Μαΐου 2006  — Glaverbel κατά ΓΕΕΑ (σχέδιο που εφάπτεται στην επιφάνεια προϊόντων)

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/33
            
         Προσφυγή της 18ης Μαΐου 2006 — Glaverbel κατά ΓΕΕΑ (σχέδιο που εφάπτεται στην επιφάνεια προϊόντων)
   (Υπόθεση T-141/06)
   (2006/C 178/61)
   Γλώσσα διαδικασίας: η αγγλική
   Διάδικοι
   
      Προσφεύγουσα: Glaverbel SA (Βρυξέλλες, Βέλγιο) (εκπρόσωποι: S. Möbus, T. Koerl, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 1ης Μαρτίου 2006 (Υπόθεση R 0986/2004-4), κατά το μέρος που η εν λόγω απόφαση ισχύει για τα επίμαχα προϊόντα· και
            
         
               —
            
            
               να αποφανθεί ότι, όσον αφορά τα επίμαχα προϊόντα, τα προβληθέντα αποδεικτικά στοιχεία σχετικά με τη χρήση ήσαν επαρκή προκειμένου να αποδειχθεί η κτήση διακριτικού χαρακτήρα σύμφωνα με το άρθρο 7, παράγραφος 3, του κοινοτικού κανονισμού περί σημάτων, και ότι η αίτηση καταχωρίσεως κοινοτικού σήματος 003183068 έχει προσλάβει διακριτικό χαρακτήρα σύμφωνα με το άρθρο 7, παράγραφος 3, του κοινοτικού κανονισμού περί σημάτων·
            
         
               —
            
            
               να αναπέμψει την αίτηση καταχωρίσεως κοινοτικού σήματος 003183068 στο Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) προκειμένου η εν λόγω αίτηση να γίνει δεκτή και να δημοσιευθεί·
            
         
               —
            
            
               να καταδικάσει το Γραφείο στα δικαστικά έξοδα.
            
         Λόγοι ακυρώσεως και κύρια επιχειρήματα
   
      Κοινοτικό σήμα προς καταχώριση: το εικονιστικό σήμα που αποτελείται από ένα σχέδιο που εφάπτεται στην επιφάνεια προϊόντων για αγαθά που υπάγονται στις κλάσεις 19 και 21 (ακατέργαστο ή ημικατεργασμένο γυαλί, γυαλί με σχέδια, γυαλί σε φύλλα, κ.λπ.) (αίτηση καταχωρίσεως κοινοτικού σήματος 3183068)
   
      Απόφαση του εξεταστή: απόρριψη της αιτήσεως καταχωρίσεως κοινοτικού σήματος για όλα τα προϊόντα
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: η προσφεύγουσα βάλλει κατά της αποφάσεως του τμήματος προσφυγών μόνο σε σχέση με ορισμένα προϊόντα που υπάγονται στην κλάση 21. Συναφώς, η προσφεύγουσα επικαλείται παράβαση του άρθρου 7, παράγραφος 3, του κανονισμού 40/94.